पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार ने 1 अप्रैल से 31 मई 2021 तक कोविड-19 योद्धा कल्याण योजना फिर से शुरू कर दी है। इस अवधि में ड्यूटी के दौरान संक्रमित होने से दिवंगत पुलिसकर्मियों के परिजनों को इस योजना का लाभ दिया जाएगा। अतिरिक्त महानिदेशक कल्याण एवं लेखा पुलिस मुख्यालय भोपाल, विजय कटारिया ने मध्यप्रदेश की सभी पुलिस इकाइयों को पत्र जारी किया है।
पत्र में कहा इन दिनों कोरोना के संक्रमण का फैलाव तेजी से हो रहा है। इसे देखते हुए सरकार ने कोविड-19 योद्धा कल्याण योजना 1 अप्रैल 2021 से 31 मई 2021 तक पुनः प्रारंभ की है। पत्र में उन्होंने बताया इस अवधि में जो भी पुलिस अधिकारी, कर्मचारी दिवंगत हुए हों और इस योजना के अंतर्गत पात्रता रखते हों उनके प्रस्ताव संबंधित अधिकारी को प्राथमिकता से निर्धारित प्रारूप में दस्तावेजों के साथ तैयार कर तुरंत भेजे जाएं। जिससे उनके परिवार को आर्थिक सहायता प्राप्त हो सके।
बता दें कि जिले में बड़ी संख्या में पुलिसकर्मी कोरोना संक्रमण की चपेट में आए हैं। इसके साथ ही कुछ पुलिसकर्मी कोरोना के जिंदगी भी हार चुके हैं। पिछले दिनों ही पुलिस की विशेष शाखा में पदस्थ एक सब इंस्पेक्टर की भी कोरोना से मौत हुई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn